Αναξαγόρας ο Αιγινήτης

Ο Αναξαγόρας ο Αιγινήτης ήταν αρχαίος Έλληνας γλύπτης από την Αίγινα που άκμασε περί το 480 π.Χ.. Ο Αναξαγόρας αυτός ήταν χαλκουργός, δηλαδή εργαζόταν με πρώτη ύλη τον χαλκό ή τον μπρούντζο και, σύμφωνα με τον ΠαυσανίαΠαυσανίου Ελλάδος περιήγησις, Βιβλίο 5 («Ηλιακών Α΄»), 23.1 και 23.3, δημιούργησε το μπρούντζινο άγαλμα του Δία στην Ολυμπία, που είχε ανατεθεί από τις πόλεις οι οποίες είχαν συμμαχήσει για να αποκρούσουν την εισβολή των Περσών, μετά τη Μάχη των Πλαταιών. Το συγκεκριμένο άγαλμα του Δία (που δεν πρέπει να συγχέεται με το μεταγενέστερο και γνωστότερο χρυσελεφάντινο Άγαλμα του Ολυμπίου Διός, έργο του Φειδία) είχε ύψος δέκα πήχεων (4,5 μέτρων περίπου). Ο Παυσανίας γράφει ακόμα ότι στο βάθρο του μπρούτζινου αγάλματος ήταν χαραγμένα τα ονόματα των πόλεων αυτών, που έφθαναν τις 27. Το έργο αυτό του Αναξαγόρα μνημονεύεται και από τον Ηρόδοτο, ενώ το όνομα του γλύπτη παραδίδεται και από τον Διογένη τον Λαέρτιο.

Από ορισμένους μελετητές ο χαλκουργός Αναξαγόρας ταυτίζεται με κάποιον γλύπτη «Πραξαγόρα», το όνομα του οποίου αναφέρεται σε ένα επίγραμμα του ποιητή ΑνακρέονταΕλληνική Ανθολογία, i., σελ. 55, No. 6 στην έκδοση του Jacobs, αλλά δεν είναι ο ίδιος με έναν ομώνυμο συγγραφέα πραγματείας ζωγραφικής που αναφέρει ο Βιτρούβιος.
Παραπομπές

Πηγές
 Το αντίστοιχο λήμμα στη Νέα Ελληνική Εγκυκλοπαίδεια «Χάρη Πάτση», τόμος 5, σελ. 429

Αναξαγορας